PMIndiaData/PMIndiaSum huggingface dataset:
জুন ২৬তগী জুন ২৮, ২০২২ ফাওবা চৎকদবা প্রধান মন্ত্রীগী জর্মনী অমসুং য়ু.এ.ই.গী খোঙচৎ

প্রধান মন্ত্রী শ্রী নরেন্দ্র মোদীনা জর্মনীগী চাঞ্চেলর, ঐচ.ই. শ্রী ওলাফ শোলজনা পীরকপা বর্তন তৌরকপদগী জুন ২৬-২৭, ২০২২ ফাওবা জর্মন প্রসিদেন্সীগী মখাদা জি৭ সম্মিৎকীদমক শ্লোস এলমৌ, জর্মনীদা চৎকদৌরি। সম্মিৎ মনুংদা, অকোইবগী ফীভম, ইনর্জী, অইং-অশা, ফুদ সেক্যুরিতী, হকশেল, জেন্দর ইক্বেলিতী অমসুং দেমোক্রেসী য়াওবা সেসন অনিদা প্রধান মন্ত্রীনা ৱা ঙাংলবা য়াই। মরু ওইবা হীরমশিং অসিদা মালেমগী থাক্তা তেংবাং পীনরিবা অসি মপাঙ্গল কনখৎহন্নবা খোঙথাং ওইনা অর্জেন্তীনা, ইন্দোনেসিয়া, সেনেগল অমসুং খা অফ্রিকা অসিগুম্বা অতোপ্পা দেমোক্রেসীশিংদসু বর্তন তৌখি। সম্মিৎ অসিগী মনুংদা প্রধান মন্ত্রীনা শরুক য়ারিবা লৈবাক খরগী লুচিংবশিংগা লোয়ননা বাইলেতরেল মীফমশিং পাঙথোক্কনি। ভারত অমসুং জর্মনীগী মরক্তা লৈরিবা মপাঙ্গল কনবা অমসুং অচেৎপা পার্তনরশিপ অমসুং অৱাংবা থাক্কী রাজনিতীগী মরীশিং অসি য়েংলগা জি৭ সম্মিৎকীদমক বর্তন তৌখি। ভারত-জর্মনীগী ইন্তর-গভর্নমেন্তেল কনসলতেসন (আই.জি.সি.)গী তরুক শুবা ইদিসনগীদমক মে ২, ২০২২ চৎখিবা অসিনা প্রধান মন্ত্রীগী ইকোন-কোন্না জর্মনীগী খোঙচৎ ওইখি। সম্মিৎ শরুক য়ারবা মতুংদা প্রধান মন্ত্রীনা হান্নগী য়ু.এ.ই.গী প্রসিদেন্ত অমসুং আবু ধাবীগী লৈঙাকপা ঐচ.ঐচ. শেখ খলীফা বিন জায়দ অল নাহয়ান লৈখিদবগী মহাক্না হকথেংননা চৎতুনা অৱাবা ফোঙদোক্নবা জুন ২৮, ২০২২দা য়ুনাইতেদ আরব ইমিরেৎস (য়ু.এ.ই.)দা চৎকনি। পি.এম.না ঐচ.ঐচ. শেখ মোহম্মদ বিন জায়দ অল নাহয়াননা মীখলদা য়ু.এ.ই.গী অনৌবা প্রসিদেন্ত অমসুং আবু ধাবীগী লৈঙাকপা ওইনা খনখিবদা নুংঙাইবা ফোঙদোক্নবগী খুদোংচাবা অমসু লৌগনি। প্রধান মন্ত্রীনা জুন ২৮গী নুমিদাং অদুমক্তদা য়ু.এ.ই. থাদোক্তুনা লাক্কনি।
প্রধান মন্ত্রী, শ্রী নরেন্দ্র মোদী অমসুং য়ু.এস.এ.গী প্রেসিদেন্ত হিস এক্সেলেন্সী, শ্রী জোসেপ আর. বাইদেনগী মরক্তা ভর্চুৱলগী ওইবা মীফম

প্রধান মন্ত্রী, নরেন্দ্র মোদী অমসুং প্রেসিদেন্ত জোসেপ আর. বাইদেননা ঙসি ভর্চুৱলগী ওইবা মীফম অমা পাংথোকখ্রে। ইন্দিয়া-য়ু.এস. ২+২ মিনিস্তেরিয়েল দাইলোগকীদমক্তা ৱাশিংতনদা লৈরিবা রক্সা মন্ত্রী, শ্রী রাজনাথ সিং অমসুং এক্সতর্নেল এফিয়র্সকী মন্ত্রী, দা. এস. জয়শঙ্করনা মখোয়গী য়ু.এস. কাউন্তরপার্তশিং, সেক্রেতরী ওফ দিফেন্স লোইদ ওস্তিন অমসুং সেক্রেতরী ওফ স্তেত ব্লিঙ্কেনগা লোইননা ৱারী-ৱাতাই শানবা অদুদা হ্বাইত হাউসতা মখোয়সু শরুক য়াখি। লুচিংবা অনি অদুনা কোবিদ-১৯ লাইচৎ, গ্লোবল ইকোনোমিক রিকোভরী, ক্লাইমেত এক্সন, সাউথ এসিয়া অমসুং ইন্দো-পেসিফিক রিজনদা হন্দক্ক্তা নৌনা তৌরক্লিবা থৌদোকশিং, অমসুং য়ুক্রেনদা লৈরিবা ফিভমগুম্বা রিজনেল অমসুং গ্লোবলগী ওইবা ৱাফমশিংদা মখোয়গী ৱাখল্লোনশিং অদু তাথোক-তাশিন তৌনখি। মখোয়না হন্দক্কী চহি খরা অসিদা লৈবাক অনি অসিগী মরক্তা লৈরিবা মরীদা শিংথানিংঙাই ওইবা মওংদা খুমাং চাউশিনখিবা অদুবুসু য়েংশিনখি। লুচিংবা অনি অদুনা ইন্দিয়া-য়ু.এস. কমপ্রেহেন্সিব গ্লোবল স্ত্রেতেজিক পার্তনরশীপ অসিবু মখাতানা চেৎশিনহনবনা লৈবাক অনি অসিদা য়াম্না চাউনা কান্নবা পীগনি, অমসুং মালেম অসিবু শান্তি লৈনা, নুংঙাই-য়াইফনা অমসুং মরা চেৎনা থম্বদা চাউরবা থৌদাংসু লৌগনি হায়বা ৱাফম অসিদা য়ানখি।
প্রধানমন্ত্রী হিমাচল প্রদেশতা ভিজিত তৌখ্রে, বিলাসপুরদা এমসকীদমক উরেপ উয়ুং তমখ্রে

ঙসি প্রধানমন্ত্রী শ্রী নরেন্দ্র মোদী হিমাচল প্রদেশকী বিলাসপুরদা ভিজিত তৌখ্রে । বিলাসপুরদা প্রধানমন্ত্রীনা ওল ইন্দিয়া ইন্সতিট্যুত ওফ মেদিকেল সাইন্স (এআইআইএমএস)কীদমক উরেপ উয়ুং তমখি । মসিগী ফমুং ৭৫০ লৈগদবা হোস্পিতাল অসি চাওরাক্না কোতি ১৩৫০গী শেনফমগা লোইননা শাগনি । হেল্থকেয়ারগী মথক্তা মসিনা মসিনা নর্সিংদা নত্তনা অন্দর গ্রেজুয়েত অমসুং পোস্ত গ্রেজুয়েল থাক্কী মেদিকেল ইদুকেসনশিংশু ফংহনগনি । প্রধানমন্ত্রীনা প্রাইমারি হেল্থকেয়ারগীদমক দিজিতেল নর্ব সেন্তরশিং হৌদোকপগী খুদম ওইনবা প্লেক অমা মায়খুমশু হাংদোকখি । উনাদা প্রধানমন্ত্রীনা ইন্দিয়ান ইন্সতিট্যুত ওফ ইনফোর্মেশন তেক্নোলোজী (আইআইআইতি)গীদমক উরেপ উয়ুং তমখি । নরেন্দ্রা মোদীনা কনদ্রোরি, কঙ্গরাদা স্তিল ওথোরিতী ওফ ইন্দিয়া লিমিতেদ(এসএআইএল)গী স্তিল প্রোসেসিং য়ুনিত অমশু শঙ্গাখি ।
মখোয়গী স্তেতহুৎ নুমিৎতা প্রধান মন্ত্রীনা ঝারখন্দগী মীয়ামদা য়াইফ-পাউজেল পীরি

“রাজ্য অসি লিংখৎখিবা নুমিৎতা ঝারখন্দগী মীয়ামদা থাগৎপা ফোংদোক্লি। ঝারখন্না অনৌবা চাউখৎপগী পান্দমশিং ফংনবা অমসুং নুংঙাইবা, মপাঙ্গল কনবা অমসুং নুংঙাইবা রাজ্য অমগীদমক ভগবান বিরসা মুন্দাগী মঙলান মঙফাওননবা ঐনা পাউজেল পীজরি।” মখোয়গী স্তেতহুৎ নুমিৎতা ঝারখন্দগী মীয়ামদা য়াইফ-পাউজেল পীরি। ঝারখন্দ অসি থৌনা ফবা অমসুং মীনুংশি লৈবা রাজ্য অমনি। মসিগী লমদম অসিগী মীয়াম মতম পুম্নমক্তা মহৌশাগা লোয়ননা শাগোন্নদুনা লৈরি। মখোয় হিরম কয়াদা হৈথোই-শিংথোইবা অমসুং থবক কন্না শুবগীদমক থাগৎলি। ঝারখন্না অনৌবা চাউখৎপগী পান্দমশিং ফংনবা অমসুং নুংঙাইবা, মপাঙ্গল কনবা অমসুং নুংঙাইবা রাজ্য অমগীদমক ভগবান বিরসা মুন্দাগী মঙলান মঙফাওননবা ওইরসনু হায়না প্রধান মন্ত্রীনা হায়খি।
রুপে দেবিৎ কার্দশিং অমদি ভেল্যু নেম্বা ভিম-য়ু.পি.আই. ত্রান্সেক্সনশিং(পি২এম) য়োকখৎনবগী ইন্সেন্তিব স্কিম অমা মন্ত্রী-মন্দলনা অয়াবা পীখ্রে

লৈবাক অসিদা রুপে দেবিৎ কার্দশিং অমদি ভেল্যু-নেম্বা(লুপা ২,০০০ য়ৌনা)ভিম-য়ু.পি.আই. ত্রান্সেক্সনশিং[পর্সন-তু-মর্চেন্ত(পি২এম)] য়োকখৎনবগী স্কিম অমা প্রধান মনত্রী শ্রী নরেন্দ্র মোদীনা সভাপতি ওইদুনা ফমখিবা কেন্দ্রগী মন্ত্রী-মন্দলনা ঙসি অয়াবা পীখ্রে৷ স্কিম অসিগী মখাদা, ২০২১গী এপ্রীল ০১দগী হৌদুনা চহি অমগী ওইনা লুপা কোতি ১,৩০০গী শেনফম থাদদুনা রুপে দেবিৎ কার্দশিং অমদি ভেল্যু নেম্বা ভিম-য়ু.পি.আই. পেমেন্ত মোদীশিং অসি শিজিন্নদুনা ভেল্যু ওফ ত্রান্সেক্সনশিং(পি২এম)গী পর্সেন্তেজ থিদুনা সরকারনা এক্বাইরিং বেঙ্কশিংবু পুক্নিং থৌগৎলগনি৷ প্রজাগী সেগমেন্তশিং অমদি সেক্তর পুম্নমক্তা রুপে দেবিৎ কার্দশিং অমদি ভিম-য়ু.পি.আই. দিজিতেল ত্রান্সেক্সনশিং য়োকখৎপদা অমদি লৈবাক অসিদা দিজিতেল পেমেন্তশিং মখাতানা ফিভম ফনা লৈহনবদা অমসুং অফবা দিজিতেল পেমেন্ত ইকোসিস্তেম শেমগৎপদা স্কিম অসিনা এক্বাইরিং বেঙ্কশিংদা লাইথোকহল্লগনি৷ মসিনা ফোর্মেল বেঙ্কিং অমদি ফাইনান্সিয়েল সিস্তেমগী মপান্দা লৈরিবা অনবেঙ্ক অমদি মর্জিনেলাইজ ওইরবা মীয়ামদা পেমেন্তশিংগী দিজিতেল মোদশিং অসি য়ৌহনবদসু মতেং পাংলগনি৷ ঙসিগী ভারতনা মালেম অসিদা খ্বাইদগী ইফিসিয়েন্ত ওইবা পেমেন্ত মার্কেৎশিংগী মনুংদা অমা ওইরি৷ হায়রিবা দিবেলপমেন্তশিং অসি ভারত সরকারগী ইনিসিয়েতিবশিংঅমদি দিজিতেল পেমেন্ত ইকোসিস্তেমদা লৈরিবা তোঙান তোঙানবা প্লেয়রশিংগী ইন্নোবেসনগী আউতকমনি৷ স্কিম অসিনা মখাতানা ফিনতেক স্পেসতা ইন্নোবেসনশিং, রিসর্স অমসুং দিবেলপমেন্ত মখাতানা পাংথোক্লগনি অমদি লৈবাকশিংগী তোঙান তোঙানবা শরুকশিংদা দিজিতেল পেমেন্ত অসি মখাতানা নিংথিনা লৈহনবদা সরকারবু মতেং পাংলগনি৷ বেকগ্রাউন্দ: লৈবাক অসিদা দিজিতেল ত্রান্সেক্সনশিং মখাতানা হেনগৎহন্নবা সরকারগী বদজেৎ এনাউন্সমেন্তশিং(এফ.ৱাই. ২০২১-২২) অসিগা মরী লৈননা স্কিম অসি চৎনখ্রে৷
পি.এম.না কন্যা শিক্সা প্রৱেশ উৎসব অভিয়ানবু থাগৎখ্রে

প্রধান মন্ত্রী, শ্রী নরেন্দ্র মোদীনা ‘কন্যা শিক্স প্রৱেশ উৎসব অভিয়ান’ অসিবু “নুপীমচাশিংবু মহৈ-মশিং তম্বগী নুংঙিআবা অসিবু ফংহন্নবগী য়াম্না শিংথানিংঙাই ওইবা থবক অমনি” হায়না হায়খি। মহাক্না মসিগী ঈহৌ অসিবু মাইপাকপা অমা ওইহন্নবা হোৎনগদবনি হায়না হায়খি। কেমপেন অসি নুপীমচা খুদিংমকপু মহৈ-মশিং তম্বা অমসুং খুৎশা হৈশিংবগী লমদা হোৎনবদা অথিংবা লৈহন্দনবা মিসন অমনি। কেন্দ্রগী ৱিমেন অমসুং চাইল্দ দেবেলপমেন্তকী মন্ত্রী, শ্রীমতি জুবিন ইরানিগী ত্বীত অমগী পাউখুম ওইনা, প্রধান মন্ত্রীনা ত্বীত অমদা হায়খি: “নুপীমচাশিংবু মহৈ-মশিং তম্বগী নুংঙাইবা অদু ফংহন্নবগী য়াম্না শিংথংনিংঙাই ওইবা থবক্নি! ঐখোয় পুম্নমক্না লৈবাক অমা ওইনা পুল্লপ পুনশিন্নসি অমসুং মসিগী ঈহৌ অসিবু মাইপাকহনসি।”
প্রধান মন্ত্রীনা অমেরিকাগী রাস্ত্রপতিগী ভারত খোংচৎতা নুংঙাইবা ফোংদোকখ্রে

প্রধান মন্ত্রী শ্রী নরেন্দ্র মোদীনা ২০২০গী ফেব্রুৱারী ২৪ অমসুং ২৫দা অমেরিকাগী রাস্ত্রপতিনা ভারত্তা লাক্কদৌরিবা অসিদা মহাক্কী ওইবা নুংঙাইবা ফোংদোকখ্রে। খোংচৎ অসি য়াম্না অখন্নবা অমা ওইগনি অমসুং লৈবাক অনিগী মরূপ ওইবগী মরীশিং হেন্না চেৎশিলহনবদা মতেং ওইরগনি হায়না মহাক্না মখা তাখি।
ভারতকী তেলিকোম মেন্যুফেকচরিং মালেমগী থাক য়ৌরগনি

প্রধান মন্ত্রী, শ্রী নরেন্দ্র মোদীনা ময়াই তাংবল লৌদুনা ফমখিবা মন্ত্রী-মন্দল মীফমনা লুপা করোর ১২,১৯৫কী বজেৎকী আউৎলে ওইবা তেলিকোম অমসুং নেৎৱার্কিং প্রদক্তশিংগী প্রদক্সন লিঙ্ক ইন্সেন্তিব (পি.এল.আই.) স্কীম অয়াবা পীখ্রে। প্রদক্সন লিঙ্ক ইন্সেন্তিব (পি.এল.আই.) স্কীম অসিনা ভারত্তা তেলিকোম অমসুং নেৎৱার্কিং প্রদক্তশিংগী শাবা থৌগৎপা পাম্লি অমসুং দোমেস্তিক মেন্যুফেকচরিং হেনগৎনবা শেলগী তেংবাং পীনবা অমসুং মেক ইন ইন্দিয়া থৌগৎনবা তেলিকোম অমসুং নেৎৱার্কিং প্রদক্তশিংগী তার্গেৎ সেগমেন্তশিংদা ইনবেস্তমেন্তশিং তৌরক্নবা প্রপোজ তৌরি। স্কীম অসিনা তেলিকোম অমসুং নেৎৱার্কিং প্রদক্তশিংগী ‘মেক ইন ইন্দিয়া’ অসি এক্সপোর্তশিং তৌনবসু থৌগৎকনি। স্কীম অসিগী মখাদা তেংবাং অসি ভারত্তা অখন্নবা তেলিকোম অমসুং নেৎৱার্কিং প্রদক্তশিং শারিবা কম্পনীশিং/এন্তিতীশিংদা ফংহনগনি। ইলিজিবিলিতী অসিনা চহি মরিগী মতমগী মনুংদা অপুনবা ইনক্রিমেন্তেল ইনবেস্তমেন্তগী অমসুং বেজ ইয়র ২০১৯-২০২০গী মনুংদা তেক্সশিংগী নেৎকী মেন্যুফেকচর তৌরবা পোৎলমশিংগী ইনক্রিমেন্তেল সেল্স (ললোন-ইতিক্কী পোৎলমশিদগী খেন্নবা) অদুনা মিনিমম থ্রেসহোল্দ য়ৌরবদি য়াগনি। অপুনবা ইনবেস্তমেন্ত অসি অমুক্তা পীবা য়াই, অদুবু মসিনা চহি মরিগী পীরিবা চহিগী অপুনবা থ্রেসহোল্দ অদুদি য়ৌগদবনি। মালেমগী ওইনা তেলিকোম অমসুং নেৎৱার্কিং প্রদক্তশিংগী এক্সপোর্তশিং অসি য়ু.এস. দোলর বিলিয়ন ১০০গী মার্কেৎকী খুদোংচাবা লৈ হায়রিবা অসিগী খুদোংচাবা ভারতনা লৌবা য়াগনি। স্কীম অসিগী মখাদা ফংলিবা মতেংগা লোইননা ভারতনা গ্লোবেল প্লেয়রশিংদগী অচৌবা ইনবেস্তমেন্ত তৌহনদুনা কেপাসিতী হেনগৎহনগনি অমসুং মসিগা ইরোইননা হৌগৎলক্লিবা দোমেস্তিক চেম্পিয়ন কম্পনীশিং অসিনা লৈরিবা খুদোংচাবশিং অসি লৌনবা অমসুং এক্সপোর্তকী কৈতেলদা অচৌবা প্লেয়র ওইনবা থৌগৎকনি। “ভারতকী মেন্যুফেকচরিংগী কেপাসিতীশিং হেনগৎহল্লিবা অমসুং এক্সপোর্ত হেনগৎহল্লিবা আত্মানির্ভর ভারতকী লালোংশিং” অসি মখা চত্থরকপা ইনা, স্কীম অসি তেলিকম্ম্যুনিকেসন বিভাগ (দি.ও.তি.) য়াওনা তোঙান তোঙানবা মন্ত্রালয়শিং/বিভাগশিংগী মখাদা পি.এল.আই. ইমপ্লিমেন্ত তৌনবা ২০২০গী নবেম্বরদা মন্ত্রী-মন্দলনা অয়াবা পীখিবা অমব্রেল্লা স্কীম অদুগী শরুক অমনি। ইন্সেন্তিব ৭%দগী ৪% ওইবা এম.এস.এম.ই.গী ওইনা লুপা করোর ১০গী মিনিমম ইনবেস্তমেন্ত থ্রেসহোল্দ ওইগনি অমসুং বেসজ ইয়রগী মথক্তা চহি ৫গী মনুংদা ৬%দগী ৪%গী ইন্সেন্তিবশিংগা লোইননা অতোপ্পশিংগী লুপা করোর ১০০গী মিনিমম ইনবেস্তমেন্ত থ্রেসহোল্দ ওইগনি। এম.এস.এম.ই. অমসুং নন- এম.এস.এম.ই. কেতগোরীশিংগী মখাদা অখন্নবা থ্রেসহোল্দদগী হেন্না ৱাংবা ইনবেস্তমেন্ত ওইবা এপ্লিকেন্তশিং ত্রান্সপরেন্ত ওইবা প্রোসেসকী খুত্থাংদা কনগনি। স্কীম অসিগা লোইননা ভারত অসি তেলিকোম অমসুং নেৎৱার্কিং প্রদক্তশিং শাবা গ্লোবেল হব অমা ওইহনবা ঙম্লগনি। চহি ৫গী মনুংদা লুপা করোর লাখ ২ রোমগী ইনক্রিমেন্তেল প্রদক্সন ফংবা ঙমগনি। ভারতনা ভেল্যু এদিসন হেনগৎপগা লোইননা মেন্যুফেকচরিংদা চাংদম্নবা হেনগৎহল্লগনি। স্কীম অসিনা লুপা করোর ৩,০০০ হেনবা ইনবেস্তমেন্ত তৌহনগনি অমসুং হকথেংননা অমসুং নকোইননা চাউনা থবক পীরগনি হায়না পান্নরি। পোলিসী অসিগী খুত্থাংদা ভারতনা মরোমদোম লেপচবা ঙম্লগনি। ভারত্তা লৈবা অচৌবা মেন্যুফেকচরিংশিং ইন্সেন্তিভাইজ তৌদুনা দোমেস্তিক ভেল্যু এদিসন হেনগৎহল্লগনি। এম.এস.এম.ই.দা পীবা অৱাবা ইনসেন্তিবকী প্রোবিজন অসিনা দোমেস্তিক তেলিকোম মেন্যুফেকচর্রশিং মালেমগী সপ্লাই চেন ওইহন্নবা থৌগৎলগনি।
অনৌবা চহিনা লাকপদা প্রধান মন্ত্রীনা লৈবাক মীয়ামদা য়াইফ পাওজেল পীখ্রে

প্রধান মন্ত্রী শ্রী নরেন্দ্র মোদীনা লৈবাক মীয়ামদা অনৌবা চহিনা লাকপদা য়াইফ পাওজেল পীখ্রে। প্রধান মন্ত্রীনা হায়খি, “ময়াম পুম্নমকপু ২০১৯গী য়াইফ পাওজোল পীজরি! মীপুম খুদিংমক নুংঙাই য়াইফবা অমসুং হকচাং ফনা লৈবা ওইরসনু। ২০১৯না লাকপদা অদোমগী নীংজবা পুম্নমক ফংবা ওইরসনু হায়না ঐহাক্না থৌনীজরি।”
রিপব্লিক ওফ জম্বিয়াগী রাস্ত্রপতিগী ভারত খোংচৎ মনুংদা পীথোক-পীশিন  তৌনখিবা এম.ও.য়ু/য়ান-ৱারোলগী পরিং

এস. নং. এম.ও.য়ু/ য়ান–ৱারোল/ ত্রিতীগী মমিং জম্বিয়াগী মায়কৈদগী পীথোক–পীশিন তৌগদবা ভারতকী মায়কৈদগী পীথোক–পীশিন তৌগদবা 1 জিওলোজী অমসুং মিনরেল রিসোর্সকী লমদা তেংবাং পীননবা য়ানা ৱারোল রিচার্দ মুসুকৱা, মাইন্স অমলুং মিনরেল্স রিসোর্সকী মন্ত্রী শ্রী প্রলহাদ জোশী, পর্লিয়ামেন্তরী এফিয়র্স, কোইলা অমসুং খনীগী মন্ত্রী 2 ঙাকশেলগী লমদা তেংবাং পীননবা য়ানা ৱারোল জোসেফ মালাঞ্জী, মপান থৌরম পুবা মন্ত্রী শ্রী ভি. মুর্লিধরন, মপান থৌরম পুবা মন্ত্রালয়দা রাজ্য মন্ত্রী 3 আর্তস অমসুং কলচরগী লমদা তেংবাং পীননবা য়ানা ৱারোল জোসেফ মালাঞ্জী, মপান থৌরম পুবা মন্ত্রী শ্রী ভি. মুর্লিধরন, মপান থৌরম পুবা মন্ত্রালয়দা রাজ্য মন্ত্রী 4 ফোরেন সর্বিস ইন্সতিত্যুৎ ওফ ইন্দিয়া অমসুং জম্বিয়ান ইন্সতিত্যুৎ ওফ দিপ্লোমেসী এন্দ ইন্তর্নেস্নেল স্তদিজকী মরক্তা য়ানা ৱারোল জোসেফ মালাঞ্জী, মপান থৌরম পুবা মন্ত্রী শ্রী ভি. মুর্লিধরন, মপান থৌরম পুবা মন্ত্রালয়দা রাজ্য মন্ত্রী 5 ই.ভি.বি.এ.বি. নেৎৱার্ক প্রোজেক্ততা য়ানা ৱারোল জোসেফ মালাঞ্জী, মপান থৌরম পুবা মন্ত্রী শ্রী ভি. মুর্লিধরন, মপান থৌরম পুবা মন্ত্রালয়দা রাজ্য মন্ত্রী 6 ভারতকী ইলেক্সন কম্মিসন অমসুং ইলেক্তোরেল কম্মিসন ওফ জম্বিয়াগী মরক্তা য়ানা ৱারোল জস্তিজ ইসাউ চুলু, চিয়রপর্সন, ইলেক্তোরেল কম্মিসন ওফ জম্বিয়া শ্রী ভি. মুর্লিধরন, মপান থৌরম পুবা মন্ত্রালয়দা রাজ্য মন্ত্রী
সতিশ গুজরালনা লৈখিদবদা প্রধান মন্ত্রীনা অৱাবা ফোংদোকপা

প্রধান মন্ত্রী শ্রী নরেন্দ্র মোদীনা সতিশ গুজরালনা লৈখিদবদা অৱাবা ফোংদোকখ্রে। প্রধান মন্ত্রীনা হায়খি, “সতিশ গুজরালজী শক্লোন য়াম্বা মীওই অমা ওইবীরম্মি। মহাক্কী ক্রিয়েতিবিতীগীদমক মহাকপু লুনা ৱাংনা খন্নরি। মহাক্কী বুদ্ধিগী খৌরাংবনা মহাকপু থাপল-থাপলবা মফমশিংদা পুদুনা চৎখি অদুবু মহাক্না মতম পুম্নমক্তা মহাক্কী মরাগা শম্নদুনা লৈখি। মহাক্না লৈখিদবদা অৱাবা ফোংদোকচরি। ওম শান্তি।”
পি.এম.না অনুপম খের জীবু মহাক্কী মমাগী থৌজালগীদমক থাগৎখ্রে

প্রধান মন্ত্রী, শ্রী নরেন্দ্র মোদীনা শ্রী অনুপম খেরগী মমা অমসুং লৈবাক মীয়ামবু মখোয়গী থৌজালগীদমক থাগৎপা ফোঙদোকখ্রে‍। শ্রী খেরনা প্রধান মন্ত্রীগী মনাক্তা লাক্তুনা ঙসি মহাক্কী মমানা পীরকপা রুদ্রক্স মালা অমা শ্রী মোদীদা খুদোল তমখি‍। প্রধান মন্ত্রীনা ত্বীত তৌখি: “হন্না হন্না থাগৎচরি @AnupamPKher জী‍। ইকায়খুম্নরবা ইমাগী অমদি লৈবাক মীয়ামগী থৌজালশিংসিননি ঐবু ইমা ভারতকী থৌগল তৌনবা লেপ্পা লৈতনা পুক্নিং থৌগৎলিবসি‍।”
মন্ত্রী মন্দলনা ভারত অমদি য়ুনাইতেদ কিংদম অমসুং নোর্দন আয়র্লেন্দগী মরক্তা আইন কায়না চংশিল্লকপশিং হলহনখিনবা য়ানা চেরোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমদি য়ুনাইতেদ কিংদম অমসুং নোর্দন আয়র্লেন্দগী মরক্তা আইন কায়না চংশিল্লকপশিং হলহনখিনবা য়ানা চেরোলদা অয়াবা পীখ্রে। কান্নবশিং: য়ানা চেরোল অসিনা দিপ্লোমেতিক পাসপোর্ত পায়রিবশিংগীদমক ভিজা ফ্রী এগ্রীমেন্ত লোয়ননা য়ু.কে.দা আইন্না য়াবা মওংদা চৎথোক চৎশিন তৌরিবা মখোয়শিং অদুগীদমক য়ু.কে. ভিজা রেজিম লিবরেলাইজ তৌবদা হেন্না লায়থোকহল্লগনি। মসিনা অতোপ্পা পার্তীগী তেরিতোরীদা লৈনবগীদমক আইনগী ওইবা অয়াবা ফংদ্রবা মখোয়শিং অদু খন্দোক্তুনা হলহনখিবা ঙমহল্লগনি। মসিনা অতোপ্পগী লমদমদা আইন্না য়াদবা মওংদা লৈথরিবা অদুগুম্লবা মীওইশিং অদু হলহনখিনবা থৌওং অদু লায়থোকহনবদা মতেং ওইরগনি।
প্রধান মন্ত্রীনা শিল্লোং চেম্বর কোয়রগী শ্রী নীল নোংকিনরিনা লৈখিদবদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা শিল্লোং চেম্বর কোয়রগী মেন্তর অমসুং কন্দক্তর শ্রী নীল নোংকিনরিনা লৈখিদবদা অৱাবা ফোংদোকখ্রে। ত্বীৎ অমদা প্রধান মন্ত্রীনা হায়খি: “শ্রী নীল নোংকিনরি, মালেম পুম্বদা ভাবোক কয়া লৈরিবা শিল্লোং চেম্বর কোয়রদা থোইদোক হেন্দোকপা মেন্তর অমা ওইবীরম্মি। ঐহাক্না মখোয়গী ফজরবা পর্ফোমেন্স খরসু মীৎয়েং তাজখ্রে। মহাক্না ঐখোয়বু য়াম্না ঙন্না থাদোক্তুনা চৎখ্রে। মহাক্কী ক্রিয়েতিবিতী অদু মতম পুম্নমক্তা নিংশিংদুনা লৈহৌরগনি। মহাক্কী ইমুং মনুং অমসুং নিংজবশিংগী অৱাবদা শরুক য়াজরি। আর.আই.পি.।”
প্রধান মন্ত্রী শ্রী নরেন্দ্র মোদী অমসুং লাওগী প্রধান মন্ত্রী থোংলুন সিসোলিথ অনিগী মরক্তা তেলিফোন্দা ৱারী শানখ্রে

ঙসি প্রধান মন্ত্রী শ্রী নরেন্দ্র মোদীনা লাওগী প্রধান মন্ত্রী থোংলুন সিসোলিথগা তেলিফোন্দা ৱারী শানখ্রে। মালেমগী কোবিদ-১৯ লাইচৎনা হকশেল অমসুং শেন-থুমগী খুদোংচাদবশিং থেংনরিবা অসিগী মতাংদা ৱাফম কয়া লুচিংবা অনিনা খন্নখি। লাওসতা লাইচৎ শন্দোরকপা লাকশিন্নবা লাও সরকারনা পায়খৎলিবা অকনবা থবকশিং প্রধান মন্ত্রীনা থাগৎখি। কোবিদ মতুংদা ওইরক্কদবা মালেমগী থৌরাং তৌনবা মালেমগী ওইনা মতেং পীনবা অমসুং খ্বাইদগী ফবা থবকশিং শরুক য়ামিন্নবগী তঙাইফদবা অদু লুচিংবা অনিনা য়ানখি। ভারতকী কলচর অমসুং পুৱারীদা লাওসগা লৈনবা মরীশিং প্রধান মন্ত্রীনা পনখি অমসুং ভাৎ ফৌদা ৱজ্ঞর্ল্দ হেরিতেজ সাইৎ অমুক হন্না শেমজিনবদা শরুক য়াবদা অপেনবা ফোংদোকখি। লাওগী চাউখৎ-থৌরাংগী থবকশিং, ত্রেনিং পীবা অমসুং স্কোলরশিপশিং পীবদা ভারতনা শৌগৎপগীদমক লাওগী প্রধান মন্ত্রীনা ভারতকী প্রধান মন্ত্রী থাগৎখি। ভারতকা নক্নবা মগুন লৈবা লৈবাক অমা ওইনা লাওগী চাউখৎ-থৌরাংগী থবকশিংদা ভারতনা মখা তানা মতেং পাংগনি হায়না প্রধান মন্ত্রীনা অমুক হন্না থাজবা পীখি।
প্রধান মন্ত্রীনা ঙসি মহাক্কী য়ুমদা সিখ মীহুৎশিংগা উন্নখ্রে

প্রধান মন্ত্রী শ্রী নরেন্দ্র মোদীনা ঙসি ৭ লোক কল্যান মার্গতা লৈবা মহাক্কী য়ুমদা সিখ মীহুৎশিংগা উন্নখ্রে। দিল্লীগী গুরুদ্বারা শ্রী বালা সাহিব জীনা প্রধান মন্ত্রীগী মপোক কুমওন পালন তৌনবা ‘অখন্দ পাথ’ অমা পাঙথোকখি। ‘অখন্দ পাথ’ অসি সেপ্তেম্বর ১৫দা হৌখি অমসুং প্রধান মন্ত্রীগী মপোক নুমিৎ, সেপ্তেম্বর ১৭তা লোইশিনখি। সিখ মীহুৎশিং অদুনা প্রধান মন্ত্রীগী মনাক্তা লাকখি অমসুং গুরুদ্বারাগী প্রসাদ অমসুং থৌজালশিং পীখি। মীফম অদুদা সিখ মীহুৎশিংনা প্রধান মন্ত্রীদা পগদী য়েৎপীদুনা অমসুং সিরোপা য়ানবীদুনা ইকাই খুম্নখি। প্রধান মন্ত্রীগী পুন্সি শাংনবা অমসুং মশা-মউ ফনা লৈনবগীদমক অরদাসসু পাঙথোকখি। সিখ ফুরুপপু ইকাই খুম্ননবা অমসুং য়াইফনবগীদমক প্রধান মন্ত্রীনা লৌখৎখিবা অনৌবা থৌশিলশিংগীদমক মীহুৎশিংনা থাগৎপা ফোঙদোকখি। দিসেম্বর ২৬পু “বীর বাল দিবস” হায়না লাউথোকখিবা, কর্তারপুর সাহিব কোরিদোর হাংদোকখিবা, গুরুদ্বারাশিংনা চল্লাইবা লঙ্গরশিংদা জি.এস.তি. লৌথোকখিবা, অফঘানিস্তানদগী গুরু গ্রান্থ সাহিবকী কোপীশিং ভারত্তা পুরকখিবা য়াওনা প্রধান মন্ত্রীনা পাইখৎখিবা খোঙথাং কয়ামরুমগী মতাংদা নীংশিংখি। সিখ মীহুৎশিং অদুদা ওল ইন্দিয়া কেন্দ্রিয়া গুরু সিংহ সভাগী প্রসিদেন্ত শ্রী তরবিন্দর সিংহ মারৱাহ; ওল ইন্দিয়া কেন্দ্রিয়া গুরু সিংহ সভাগী ৱার্কিং প্রসিদেন্ত শ্রী বীর সিংহ; কেন্দ্রিয়া গুরু সিংহ সভাগী দিল্লীগী মকোক শ্রী নবীন সিংহ ভন্দারী; তিলক নাগরগী গুরুদ্বারা সিংহ সভাগী প্রসিদেন্ত শ্রী হরবন্স সিংহ; অমসুং গুরুদ্বারা সিংহ সভাগী হেদ গ্রন্থী শ্রী রাজিন্দর সিংহ য়াওখি।
পি.এম.না নাগৌরগী লম্বীগী খুদোংথিবা থৌদোক্কী ভিক্তিমশিংগীদমক ক্ষেত্রিপুরোন অয়াবা পীখ্রে

প্রধান মন্ত্রী, শ্রী নরেন্দ্র মোদীনা নাগৌরগী লম্বীগী খুদোংথিবা থৌদোক্কী ভিক্তিমশিংগীদমক ক্ষেত্রিপুরোন অয়াবা পীখ্রে। প্রধান মন্ত্রী ওফিসনা ত্বীত তৌখি; “প্রধান মন্ত্রীনা রাজস্থানগী, নাগৌরদা লম্বীগী খুদোংথিবা থৌদোক অমদা লৈখিদ্রবশিংগী ইমুং-মনুং অমমদা পি.এম.এন.আর.এফ.দগী ক্ষেত্রিপুরোন ওইনা লুপা লাখ ২গী অয়াবা পীখ্রে। অশোকপশিংনা লুপা ৫০,০০০ পীরগনি”।
প্রধান মন্ত্রীনা মহারাস্ত্রগী রোজগার মেলাদা ৱা ঙাংখ্রে

প্রধান মন্ত্রী, শ্রী নরেন্দ্র মোদীনা ঙসি ভিদিও মেসেসকী থোংদা মহারাস্ত্র সরকারগী রোজগার মেলাদা ৱা ঙাংখ্রে। প্রধান মন্ত্রীনা ধান্তেরস্তা কেন্দ্রগী থাক্তা রোজগার মেলাগী ৱাখল্লোন অসি হৌদোকখি। মসি কেন্দ্র সরকারগী থাক্তা থবক লাখ ১০ পীনবগী কেম্পেনগী অহৌবনি। মদুদগী হৌনা প্রধান মন্ত্রীনা গুজরাত অমসুং জে এন্দ কে সরকারশিংগী রোজগার মেলাশিংদা ৱা ঙাংখ্রে। শ্রী মোদীনা হায়খি, “অতেনবা মতমগী মনুংদা রোজগার মেলা পাঙথোকপা অসিনা মহারাস্ত্র সরকারনা নহারোলদা থবক পীনবগী অচেৎপা ফিরেপকা লোয়ননা মাংদা চংশিল্লি হায়বা ময়েক শেংলে। অসিগুম্বা রোজগার মেলাশিং মহারাস্ত্রদা তুংদসু হেন্না পাঙথোক্কদবা অসিদা ঐহাক্না নুংঙাইবা পোকই”। মহারাস্ত্রগী হোম দিপার্তমেন্তদা অমসুং রাজ্য অসিগী রুরেল দিবেলপমেন্ত দিপার্তমেন্তদা এপোইন্তমেন্ত লিশিং কয়া পীরগনি। প্রধান মন্ত্রীনা হায়খি অমৃত কাল অসিদা নহারোলনা মরু ওইবা থৌদাং লৌবা চাউখৎপা ভারত অমগী পান্দমদা লৈবাক্না থবক পাইখৎলি। মহাক্না হায়, “থবক্কী মওং-মতৌশিং লেপ্পা লৈতনা হোংলক্লি অমসুং সরকারনা তোঙান-তোঙানবা থবক্কী মখলশিংগীদমক খুদোংচাবশিং লেপ্পা লৈতনা পীরি”। মহাক্না হায় মুদ্রা স্কিমনা নহারোলদা কোল্লাতেরেল ফ্রী লোনশিং পীরি অমসুং লুপা করোর লাখ ২০রোমগী লোনশিং হান্ননা পীথখ্রে। মতৌ অসুম্না স্তার্ত-অপশিং অমসুং এম.এস.এম.ই. সেক্তরদা চাউনা মতেং পাংলি। মহারাস্ত্রদা লৈরিবা নহারোলনা মসিদগী কান্নবা ফংলি হায়না মহাক্না মখা তাখি। প্রধান মন্ত্রীনা হায়খি মদুদি, “সরকারগী খোঙথাংশিংগী মতাংদা খ্বাইদগী মরু ওইবা ৱাফম অসি থবক্কী অমসুং ইশানা ইশাদা থবক পীজবগী খুদোংচাবশিং অসি পুম্নমক্তা, দলিত-শোত্থরবা, ত্রাইবেল, জেনরেল ক্লাস অমসুং নুপীশিংদা থোং মান্ননা ফংহল্লি”। প্রধান মন্ত্রীনা হায়খি সেল্ফ হেল্প গ্রুপশিংগা লোয়ননা থবক তৌরিবা নুপী করোর ৮দা লুপা করোর লাখ ৫গী তেংবাং পীথখি। প্রধান মন্ত্রীনা হায়খি, “ঙসি সরকারনা ইনফ্রাস্ত্রকচর, ইনফোর্মেসন তেক্নোলোজী অমসুং লৈবাক শিনবা থুংবগী অতোপ্পা লমশিংদা রেকোর্দ ওইবা মওংদা ইনভেস্তমেন্তশিং তৌবা অসিনা অনৌবা থবক্কী খুদোংচাবশিং পীরি”। মহারাস্ত্রগা মরী লৈননা প্রধান মন্ত্রীনা হায়খি মদুদি কেন্দ্র সরকারনা রাজ্য অসিগীদমক লুপা করোর লাখ ২ হেনবগী প্রোজেক্ত ২২৫রোম অয়াবা পীখ্রে। লুপা করোর লিশিং ৭৫ রোমগী রেলৱে প্রোজেক্তশিং অমসুং মোদর্ন রোদশিংগীদমক লুপা করোর ৫০ রোমগী প্রোজেক্তশিং অয়াবা পীখ্রে। মহাক্না হায়, “প্রোজেক্তশিং অসিগী থবক অসি হৌজিক পাইখৎলি নত্ত্রগা অথুবদা থবক পাইখৎগদবা ওইরি”। প্রধান মন্ত্রীনা লোইশিনবদা হায়খি, “সরকারনা ইনফ্রাস্ত্রকচরদা শেনফম চাউনা চাদিং তৌরবা মতমদা মসিনা মরম ওইদুনা থবক্কী অনৌবা খুদোংচাবা করোর কয়া ফংহল্লি”।
প্রধান মন্ত্রীনা রাজ্য সভাগী এম.পি. দা. মহেন্দ্র প্রসাদনা লৈখিদবদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা রাজ্য সভাগী এম.পি. দা. মহেন্দ্র প্রসাদনা লৈখিদবদা থমোই শোক্না অৱাবা ফোংদোকখ্রে। ত্বীত অমদা, প্রধান মন্ত্রীনা হায়খি; “রাজ্য সভাগী এম.পি. দা. মহেন্দ্র প্রসাদ জীনা লৈখিদবদা থমোই শোক্না নুংঙাইতে। মহাক পার্লিয়ামেন্ততা চহি কয়া থৌ পুরম্মি অমসুং খুনাইগী ওইবা চাউখৎ থৌরাংগী থবক থৌরম কয়াদা মাংজিল থাদুনা লাকখি। মহাক্না মতম পুম্নমক্তা বিহার অমসুং লমদম অসিগী মীয়ামগী য়াইফনবগীদমক্তা ৱাঙাংলোই অমা ওইদুনা লাকখি। মহাক্কী ইমুং-মনুংগীদমক্তা অৱাবা-নুংঙাইতবা ফোংদোক্লি। ওম শান্তি।”
পি.এম.না বি.এস.এফ. পর্সনেলদা মখোয়গী রাইজিং দেনা লাকপদা য়াইফ পাউজেল পীখ্রে

প্রধান মন্ত্রী, শ্রী নরেন্দ্র মোদীনা বি.এস.এফ.কী রাইজিং দেনা লাকপদা বি.এস.এফ. পর্সনেল অমসুং মখোয়গী ইমুং-মনুংশিংদা য়াইফ পাউজেল পীখ্রে। পি.এম.না বি.এস.এফ. ফোর্সকী শীংথানীংঙাই ওইবা ত্রেক রেকোর্দ অমরোমদনা ভারতপু ঙাকশেল্লিবা অমসুং ঐখোয়গী লৈবাকপু থমোয় শেংনা কত্থোকপগা লোয়ননা শেবা তৌরিবা অদুবু থাগৎখি। ত্বিত অমদা প্রধান মন্ত্রীনা হায়খি; “@BSF_India পর্সনেল অমসুং মখোয়গী ইমুং-মনুংশিংদা রাইজিং দেনা লাকপদা য়াইফ পাউজেল পীজরি। ফোর্স অসিনা ভারতপু ঙাকশেনবদা শীংথানীংঙাই ওইবা রেকোর্দ থমখি অমসুং লৈবাক অসিবু থমোয় শেংনা কত্থোকপগা লোয়ননা শেবা তৌরি। মহৌশাগী ওইবা খুদোংথিবশিংগুম্বা শীংনবনা থল্লবা ফীভমশিংদা বি.এস.এফ.না চাউনা মতেং পাংখিববুসু ঐহাক্না থাগৎলি।”
ফেব্রুৱারি ১৮ অমসুং ১৯দা প্রধানমন্ত্রী মহারাষ্ট্রা অমসুং কর্নতকা চৎকনি

ফেব্রুৱারি ১৮ অমসুং ১৯দা প্রধানমন্ত্রী শ্রী নরেন্দ্র মোদী মহারাষ্ট্রা অমসুং কর্নতকা চৎকনি । ফেব্রুৱারি ১৮গী নুমীৎয়ুংবা মতুংদা প্রধানমন্ত্রী মুম্বাইদা থুংগনি । নবি মুম্বাইদা পাংথোক্কদবা নবি মুম্বাই ইন্তরনেস্নেল এয়ারপোর্তকী গ্রাউন্দ ব্রেকিং থৌরমদা মহাক শরুক য়াগনি । থৌরম অদুমক্তদা মহাক্না জেএনপিতিদা মরিশুবা কন্তেনর তর্মিনেল অদুশু জাতিদা খুৎশিন্নগনি । প্রধানমন্ত্রীনা গ্লোবেল ইনভেস্তর্স সমিৎ- “মেগ্নেতিক মহারাষ্ট্রা : কনবর্জেন্স ২০১৮” হৌদোক্লদুনা ৱা ঙাংগনি । প্রধানমন্ত্রীনা মুম্বাই য়ুনিবর্সিতীদা আর্তিফিসিয়েল ইন্তেলিজেন্সকীদমক ৱাধৱানি ইনস্তিত্যুত শঙ্গাগনি । তুংদা প্রধানমন্ত্রীনা কর্নতকাগী মৈশুরুগীদমক খোংশানখিগনি । ফেব্রুৱারি ১৯দা, হাইদ্রবাদতা পাংথোক্কদবা ৱার্ল্দ কনফরেন্স ওন ইনফোর্মেশন তেক্নোলোজীদা ভিদিও কনফরেন্সকী খুত্থাংদা প্রধানমন্ত্রীনা ৱা ঙাংগনি । বহুবলি মহামস্থাকভিশেকা মহোৎসবকীদমক মহাক শ্রাবনাবেলাগোলা চৎকনি । মৈশুরু রেলৱে স্তেসনদা পাংথোকপা থৌরম অমদা ইলেক্ত্রিক লাইন তিংলবা মৈশুরু-বেঙ্গলুরু রেলৱে লাইন জাতিদা খুৎশিন্নগনি । মৈশুরু অমসুং উদয়পুরগী মরক্তা চেনগদবা পেলেস ক্যুইন হমসফর এক্সপ্রেসশু মহাক্না লমথাগনি । মৈশুরুদা পাংথোকপা মীয়ামগী মীফম অমদশু প্রধানমন্ত্রীনা ৱা ঙাংগনি ।
য়ু.এস.এ.গী স্তেত অমসুং ঙাক-শেলগী সেক্রেতরীশিংনা প্রধান মন্ত্রীগা উনখ্রে

য়ু.এস.কী স্তেত সেক্রেতরী শ্রী মাইকেল পোম্পিও অমসুং য়ু.এস.কী ঙাকশেলগী সেক্রেতরী শ্রী জেম্স মাত্তিসনা ঙসি প্রধান মন্ত্রী শ্রী নরেন্দ্র মোদীগা উনখ্রে। মখোয়না প্রধান মন্ত্রীদা রাস্ত্রপতি ত্রম্পকী য়াইফ-পাউজেল পীখি। প্রধান মন্ত্রীনা মহাক্না রাস্ত্রপতি ত্রম্পতা লোইননা ৱারী-ৱাতাই তৌনখিবা অদুবু নীংশিংখি অমসুং সেক্রেতরীশিং অদুদা মহাক্কী য়াইফ-পাউজেল মফমদা য়ৌহনবীনবা হায়জখি। সেক্রেতরীশিং অদুনা প্রধান মন্ত্রীদা ঙসি অঙনবদা পাংথোকখিবা মহৈ য়াল্লবা অমদি কান্ননীংঙাই ওইরবা ২+২ দাইলোগকী মরমদা পাউদমখি। প্রধান মন্ত্রীনা সেক্রেতরী অনিদা অমসুং ভারতকী মাইকৈদগী থৌদাং য়াখিবা মপান থৌরম পুবা অমসুং ঙাক-শেল মন্ত্রালয়দা লৈবাক অনিগী মরক্তা অহানবা ২+২ দাইলোগ পাংথোকখিবগীদমক নুংঙাইবা ফোংদোকখি।
পি.এস.এল.ভি. মায় পাক্না থাগৎখিবগীদমক প্রধান মন্ত্রীনা ইসরোবু নুংঙাইবা ফোংদোকখ্রে

পি.এস.এল.ভি. মায় পাক্না থাগৎখিবগীদমক প্রধান মন্ত্রী শ্রী নরেন্দ্র মোদীনা ইসরোবু নুংঙাইবা ফোংদোকখ্রে। প্রধান মন্ত্রীনা হায়খি, “অতোপ্পা পি.এস.এল.ভি. অমগা মায় পাক্না থাগৎখিবগীদমক ঐখোয়গী স্পেস সাইন্তিস্তশিংবু থমোয় শেংনা নুংঙাইবা ফোংদোকচরি। থাগৎখিবা অসি ভারতকী থোইদোক হেন্দোক্না খংলবা ভারতকী মহৈরোইশিংনা শেমগৎপা কালামসাত ওর্বিত্তা থমগনি। মসিগী থাগৎখিবা অসিগা লোয়ননা ভারত অসি মাইক্রো-গ্রেভিতী এক্সপ্রিমেন্তশিংগীদমক ওর্বিতেল প্লেৎফোর্ম অমগুম্না মরিশুবা স্তেজগী স্পেস রোক্কেৎ শিজিন্নবা অহানবা লৈবাক অমসু ওইরগনি।”
নীরজ চোপ্রানা নুপাগী জেব্লিন থ্রো ফাইনেলদা গোল্দ লৌরকপদা প্রধান মন্ত্রীনা নুংঙাইবা ফোংদোকখ্রে

প্রধান মন্ত্রী শ্রী নরেন্দ্র মোদীনা ইন্দোনেশিয়াগী জকারতা–পলেম্বাংদা চৎথরিবা ১৮ শুবা এশিয়ন গেম্স ২০১৮দা নীরজ চোপ্রানা সনাগী তকমান লৌরকপদা নুংঙাইবা ফোংদোকখ্রে। প্রধান মন্ত্রীনা হায়খি, “নীরজ চোপ্রানা শান্নবুংদা হেক চংখিবদা খ্বাইদগী হেন্না ফজনা শান্নরকপা হায়বসি শোইদ্রবনি। নহা অসিনা নুপাগী জেব্লিন থ্রোদা সনাগী তকমান লৌরক্তুনা ভারতপু নুংঙাইবা পোকহল্লে। অনৌবা নেস্নেল রেকোর্দ অমা থম্বগীদমক ঐখোয়না মফমদা নুংঙাইবা ফোংদোকচরি।”
বিজয় দিৱাস থৌরমদা ১৯৭১দা লাল থেংনখিবা থৌনা ফরবা লান্মীশিং প্রধান মন্ত্রীনা নিংশিংলি

বিজয় দিৱাস থৌরমদা ১৯৭১দা লাল থেংনখিবা থৌনা ফরবা লান্মীশিং প্রধান মন্ত্রীনরেন্দ্র মোদীনা নিংশিংলি । প্রধান মন্ত্রীনা হায়খি, “ঙসি বিজয় দিৱাস নুমিৎ অসিদা ১৯৭১দা লাল থেংনখিবা থৌনা ফরবা লান্মীশিংঐখোয়না নিংশিংলি । মখোয়না হনবা নাইদ্রবা থৌনা অমসুং মরৈবাক নুংশিবা অদুনা ঐখোয়গী লৈবাক অসি ঙাক-শেল্লিবনি । মখোয়গী থবক অদু মতম চুপ্পদা ভারতমচা খুদিংদা ইথিল পীরগনি” ।